**«2023-2025 жылдарға арналған**

**Солтүстік Қазақстан облысы**

**Есіл ауданы Заградовка ауылдық округінің**

**бюджетін бекіту туралы»**

**Есіл ауданы мәслихаты шешімінің жобасына**

 **пресс – релизі**

Есіл аудандық мәслихаты шешімінің жобасы «Қазақстан Республикасындағы жергілікті мемлекеттік басқару және өзін-өзі басқару туралы» 2001 жылғы 23 қаңтардағы Қазақстан Республикасы Заңының 2008 жылғы 4 желтоқсандағы Қазақстан Республикасы Бюджет Кодексінің 75-бабына, 6-бабының 2-7-тармағына сәйкес әзірленді.

Заградовка ауылдық округінің 2023-2025 жылдарға арналған бюджетінің жобасы ауданның 2021-2025 жылдарға арналған әлеуметтік-экономикалық даму болжамы және негізгі көрсеткіштерді айқындайтын бюджеттік параметрлер негізінде әзірленді, оларға қол жеткізуге салық-бюджет саясаты бағдарланатын болады.

Заградовка ауылдық округінің бюджетіне алдағы жылға арналған кірістер түсімдерін болжау «Салық және бюджетке төленетін басқа да міндетті төлемдер туралы» Қазақстан Республикасының Кодексіне сәйкес жүргізілді.

Қолда бар салық базасына сәйкес 2023 жылға арналған Заградовка ауылдық округінің бюджетіне түсімдердің болжамды көлемі 5 449,0 мың теңге сомасында айқындалған. 2024 жылға 5 912 мың теңге, 2025 жылға 6 177 мың теңге сомасында.

Нысаналы трансферттердің жалпы көлемі 2023 жылға - 28 355 теңгені, 2024 жылға - 23 670 мың теңгені, 2025 жылға - 21 734 мың теңгені құрайды.

Заградовка ауылдық округінің 2023 жылға арналған бюджеттік бағдарламаларын қаржыландырудың жалпы көлемі 36 304,0 мың теңгені, 2024 жылға – 32 295,0 мың теңгені, 2025 жылға – 30 747,0 мың теңгені құрайды.

Барлық мүдделі азаматтар төмендегі сілтемені басу арқылы жоғарыда аталған жобаны талқылауға қатыса алады <https://legalacts.egov.kz/arm/admin/viewcard?id=14320326>

**Заградовка**

**ауылдық округінің әкімі Б. Төлегенов**